《送萧进士归省》
明代·黄镐

题名黄甲宴琼筵，百五人中最少年。荣养才分天府禄，乞归遄买越溪船。

关山云绕怀英舍，岭峤风吹祖逖鞭。想到重闱春已半，百花红映舞衣鲜。

作者简介：（?—1483）明福建侯官人，字叔高。正统十年进士。试事都察院，以明习法律授御史。十四年按贵州，时苗民起事，官军败，镐以孤军固守平越九月，城卒全。成化间擢广东左参政，官终南京户部尚书，乞归卒。谥襄敏。